text: [{"text_idx": "#000003", "text": "Gaafii: Namni tokko osoo Qur\u2019aana qara\u2019u yoo bakka sujuudaa gahe sujuuduun isarratti dirqamaa?"}, {"text_idx": "#000004", "text": "Deebisaa: Sujuud at-tilaawaan sunnaa jajjabduudha. Kanaafuu akka walii galaatti namni tokko yeroo Qur\u2019aana qara\u2019u, yeroo imaama duubaan salaatuufi yeroo Qur\u2019aana dhaggeeffatus sujuuduun sunnaa cimtuudha. Namni sujuuduu dhabe ammoo diliin irra hin jiru. Guyyaa tokko Zayd ibn saabit osoo Qur\u2019aana Nabii SAW irratti qara\u2019u bakka sujuudaa gahe; garuu hin sujuudne. Rasuullinis SAW sujuudi isaan hin jenne."}, {"text_idx": "#000005", "text": "Amiiral Mu\u2019miniin Umar ibn Al Khaxxaab gaaf tokko Khuxbaa godhee, osoma Khuxbaa godhu aayata sajdaa qara\u2019e. yeroo kanatti gad bu\u2019ee sujuude. Guyyaa biraa ammoo akkasumatti aayaa sajdaa biraa qara\u2019e. yeroo kanatti garuu hin sujuudne. Itti aanseetis \u201cRabbiin Sujuudattilaawaa dirqama nurratti hin goone\u201d jedhe. Kanaafuu Sujuudni tilaawaa waajibaa miti."}, {"text_idx": "#000006", "text": "Qur\u2019aana keessatti bakki sujuudni barbaachisu kudha shantu jira. Ta\u2019us namni qara\u2019us ta\u2019e namni dhaggeeffattu sujuuda godhuun Jaalatamaadha malee Waajibaa miti. Yeroo salaata keessaa namni sujuudattilaawaa godhuu barbaade takbiiraa wayta bu\u2019uu fi ol ka\u2019us jechuu qaba. Garuu salaataan alatti takbiiraa jechuun barbaachisaa miti."}, {"text_idx": "#000007", "text": "Namni tokko osoo Qur\u2019aana waan akka reediyoo irraa dhaggeeffatu bakka Sujuud at-tilaawaa yoo gahe akkam godhuu qaba jedhamee Shiekh ibn Baaz gaafatamee ture. Yeroo deebisu akkana jedhe; \u201cYoo namni Qara\u2019aa jiru sun sujuuda godhe malee dhaggeeffataan sujuuda akka godhu hin ajajamne. Guyyaa tokko Zayd ibn Saabit (RA) Suuratul Najmiin Rasuula irratti SAW qara\u2019aa ture. Bakka aayaa sujuuda yoo gahu sujuuda hin goone. Ergamaan Rabbiitis SAW sujuuda godhi isaan hin jenne. Waan sujuuduu dhabeefis isa hin qeeqne. Kanaafuu hadiisa kanarraa akka hubannutti dhaggeeffataan tokko yoo namni qara\u2019u sujuuda hin goonee sujuuda godhuu dirqama akka hin qabne agarsiisa."}, {"text_idx": "#000008", "text": "Sujuud-at-tilaawaan salaata keessattis ta\u2019ee salaataan alatti sunnaadha malee waajibaa miti. Kana ammoo hadiisa Zayd ibn Saabit fi Umar irraa argannerraa hubatuu ni dandeenya."}, {"text_idx": "#000009", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000010", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]